Английски ММА боец премаза две коли с краден мотокар, след което нападна полицейски екип в Слънчев бряг в понеделник вечер, съобщават от ОД на МВР.



На мястото пристигнали униформени, но мъжът им оказал съпротива. Служителите на реда опитали да го укротят със стоп-патрони в крака и тялото, но това не дало резултат.



ММА боецът побягнал и влязъл в бензиностанция, където започнал да замеря полицаите със стъклени бутилки с алкохол.



За овладяване на ситуацията на място пристигнали служители от Специализираните полицейски сили при ОДМВР-Бургас, служители от районна служба "Пожарна безопасност и защита на населението" - Несебър, както и екип на Спешна помощ - Несебър.



След задържането на нападателя е установено, че той е на 26 години от Кеймбридж. Пристигнал у нас на 21 септември като турист.



В момента се намира в бургаската болница при засилени мерки за сигурност. Взета му е кръв за химичен анализ за наличие на наркотици или други упойващи вещества.